پردی کوینزبۆرۆ

پردی کوینزبۆرۆ کە بە فەرمی بە پردی ئێد کۆخ کوینزبۆرۆ دەناسرێت، بەڵام بەپێی لایەنە جیاوازەکان لەلایەن دانیشتووانی خۆجێیییەوە بە یەکێک لە دوو ناوەکەی تری ناودەبرێت، پردێکی کانتیلێڤەرە لەسەر ڕووباری ئیست لە شاری نیویۆرک. پردەکە کە لە ساڵی ١٩٠٩دا تەواو بوو، گەڕەکی لۆنگ ئایلەند سیتی لە ناوچەی کوینز بە گەڕەکەکانی میدتاونی ڕۆژھەڵات و ئاپەر ئێست ساید لە مانھاتن بەیەکەوە دەبەستێتەوە و بەسەر دوورگەی ڕۆزڤێڵتدا تێدەپەڕێت. لەبەر ئەوەی کۆتاییی ڕۆژاوای پردەکە بە شەقامی ٥٩یەم لە مانھاتنەوە دەبەسترێتەوە، لەلایەن دانیشتووانی مانھاتنەوە بە پردی شەقامی ٥٩یەمیش ناودەبرێت. پردەکە لە پێنج مەودای پۆڵایی پێکدێت کە درێژییەکەیان ٣٬٧٢٥ پێ (١٬١٣٥ مەتر)ە؛ بە ھەژمارکردنی ڕێگاکانی چوونە سەر پردەکە، کۆی درێژییەکەی دەکاتە ٧٬٤٤٩ پێ (٢٬٢٧٠ مەتر). سەرچاوەکان دەروازەی ویلایەتە یەکگرتووەکانی ئەمریکا